rejauldu/bengali-wikipedia huggingface dataset:
সৈয়দকাঠী বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।   আয়তন  সৈয়দকাঠী ইউনিয়নের আয়তন ৬,৭৩৭ একর।   প্রশাসনিক কাঠামো  সৈয়দকাঠী ইউনিয়ন বানারীপাড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সৈয়দকাঠী ইউনিয়নের মোট জনসংখ্যা ২৩,৩৮০ জন। এর মধ্যে পুরুষ ১১,৫৭২ জন এবং মহিলা ১১,৮০৮ জন। মোট পরিবার ৫,৫২০টি।   শিক্ষা  ২০১১ সালের আদমশুমারি অনুযায়ী সৈয়দকাঠী ইউনিয়নের সাক্ষরতার হার  ৯৭%।   আরও দেখুন   বানারীপাড়া উপজেলা  বানারীপাড়া থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বানারীপাড়া উপজেলার ইউনিয়ন
ঊষা মুখার্জী (১৯১৮ - ১৩ জুন ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।   জন্ম ও পরিবার  ঊষা মুখার্জী ১৯১৮ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার দিদি পারুল মুখার্জী ভারতীয় বিপ্লবী আন্দোলনের অন্যতম গুরুত্বপূর্ণ মহিলা চরিত্র। তার বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন।   রাজনৈতিক জীবন  ঊষা মুখার্জীর পরিবার রাজনৈতিক পরিবার। ১৯৩৪ সালে পুলিশ তাকে গ্রেপ্তার করে হিজলী জেলে রাজবন্দীরূপে আটকে রাখে। ১৯৩৭ সালে মুক্তি পান। তিনি সমাজ সেবা ও বিপ্লবী কর্মকাণ্ডে জড়িত ছিলেন। অনুশীলন সমিতির সদস্য ছিলেন।   মৃত্যু  ঊষা মুখার্জী ১৯৮২ সালের ১৩ জুন মৃত্যুবরণ করেন।   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:অনুশীলন সমিতি বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী
আদ-দুররুল মানসুর ফি তাফসির বিল-মাসুর (আরবি: الدر المنثور في التفسير بالماثور ; ইংরেজি :Al-Durr Al-Manthur Fi Tafsir Bil-Ma'thur) হল নবম শতাব্দীর একজন সুবিজ্ঞ আলেমে দ্বীন বিশিষ্ট ইসলামি সুন্নি পণ্ডিত হাফেজ ইমাম জালালুদ্দীন সুয়ুতী (মৃত্যু:৯১১ হিজরি (১৫০৫ খ্রিস্টাব্দ) এর লেখা আল-কুরআনের একটি প্রসিদ্ধ সুন্নি তাফসির গ্রন্থ। যা তাফসির আল-সুয়ুতী নামে পরিচিত। তাফসির জগতে কুরআন গবেষণায় এটি একটি প্রামাণিক তাফসির গ্রন্থ হিসাবে স্বীকৃত।    ভাষা  আল-কুরআনের এই প্রসিদ্ধ তাফসির গ্রন্থটি আল-সুয়ুতী সাবলীল আরবী ভাষায় রচনা করেন । পরবর্তীতে এটি মুসলিম বিশ্বে বিভিন্ন ভাষায় অনূদিত হয়ে প্রসিদ্ধি লাভ করে।   ব্যাখ্যার সূত্রগুলি  বিভিন্ন সূত্র থেকে ইমাম জালালুদ্দীন সুয়ুতী তার এ তাফসির গ্রন্থে ব্যাখ্যার জন্য উদ্ধৃত বর্ণনাগুলি তথা হাদিসগুলি সংগ্রহ করেছেন। যার মধ্যে রয়েছে: ইমাম বুখারী, মুসলিম ইবনে আল-হাজ্জাজ, ইমাম নাসাই, মুহাম্মাদ ইবনে ঈসা আত-তিরমিজি, ইমাম আহমদ, আবু দাউদ, আবু জাফর মুহাম্মদ ইবনে জারির তাবারি, ইবনে আবি হাতেম, আবদ ইবনে হামিদ, ইবনে আদবিদ দুনিয়া এবং অন্যান্য পূর্ববর্তী ইসলামি পণ্ডিতদের থেকে।التفسير والمفسرون للذهبي،ج 1:ص 245   আরও দেখুন    সুন্নি গ্রন্থের তালিকা  তাফসীরের তালিকা  তাফসির আল জালালাইন  তারিখুল খুলাফা   তথ্যসূত্র    বহিঃসংযোগ   তাফসিরে দুররে মানসুর - উর্দু অনুবাদ  বিষয়শ্রেণী:কুরআনের ব্যাখ্যা বিষয়শ্রেণী:কুরআনের পরিভাষা বিষয়শ্রেণী:কুরআন অনুবাদ বিষয়শ্রেণী:সুন্নি তাফসির বিষয়শ্রেণী:জালালুদ্দীন সুয়ুতীর বই
আজাদ কাশ্মীরের প্রধানমন্ত্রী (উর্দু : , ' উজিরে আজম ', উর্দু উচ্চারণ: [ʋəˈziːr-ˌeː ˈɑː.zəm ]) হলেন পাকিস্তানের আজাদ জম্মু ও কাশ্মীর অঞ্চলের প্রধান নির্বাহী। প্রধানমন্ত্রীর পদবীটি আজাদ কাশ্মীরের বিশেষ্য পদসদৃশ স্বাধীনতার প্রতীক। প্রধানমন্ত্রী মন্ত্রী পরিষদের প্রধান হন, যারা আজাদ কাশ্মীর বিধানসভার সদস্য, প্রধানমন্ত্রীও আজাদ কাশ্মীর বিধানসভা দ্বারা নির্বাচিত হন যা সরাসরি জনগণ দ্বারা নির্বাচিত হয়।   প্রধানমন্ত্রীদের তালিকা  #PortraitNameTook officeLeft officeParty1Abdul Hamid Khan5 July 197531 August 1977Pakistan Peoples Party2Sardar Sikandar Hayat17 June 198528 June 1990All Jammu and Kashmir Muslim Conference3Raja Mumtaz Hussain29 June 19905 July 1991All Jammu and Kashmir Muslim Conference4Sardar Abdul Qayyum29 July 199129 July 1996All Jammu and Kashmir Muslim Conference5Sultan Mehmood Chaudhry30 July 199624 July 2001Pakistan Peoples Party6Sardar Sikandar Hayat25 July 200123 July 2006All Jammu and Kashmir Muslim Conference7Sardar Attique Ahmed24 July 20066 January 2009All Jammu and Kashmir Muslim Conference8Sardar Yaqoob Khan7 January 200922 October 2009Pakistan Peoples Party9Raja Farooq Haider23 October 200929 July 2010All Jammu and Kashmir Muslim Conference10Sardar Attique Ahmed29 July 201026 July 2011All Jammu and Kashmir Muslim Conference11Chaudhry Abdul Majeed26 July 201130 July 2016Pakistan Peoples Party12Raja Farooq Haider31 July 201630 July 2021Pakistan Muslim League (N)13Sardar Abdul Qayyum Niazi4 August 202114 April 2022Pakistan Tehreek e Insaf14Tanveer Ilyas18 April 202211 April 2023Pakistan Tehreek e Insaf15Chaudhry Anwarul Haq 20 April 2023IncumbentPakistan Tehreek e Insaf   সময়ক্রম    আরও দেখুন    আজাদ কাশ্মীর সরকার  আজাদ কাশ্মীরের রাষ্ট্রপতি   তথ্যসূত্র   বিষয়শ্রেণী:আজাদ কাশ্মীর সরকার বিষয়শ্রেণী:পাকিস্তানের প্রাদেশিক সরকার
থাম্ব|Plate, ১৫৮০-১৬৫০ তালাভেরা দে লা রেইনা মৃৎশিল্প () স্পেনের তোলেদো এলাকার তালাভেরা দে লা রেইনায় গড়ে উঠা হস্তশিল্পবিশেষ। থালা-বাসন, কলস ও অন্যান্য বস্তু সাম্প্রতিক প্রত্নতাত্ত্বিক খনন কার্যে পাওয়া গেছে। তন্মধ্যে, কিছু কিছু সামগ্রী রোমান সাম্রাজ্যে ব্যবহারের দিকেও ইঙ্গিত দেয়।  আরবেরা নতুন প্রযুক্তি হিসেবে এখানে নিয়ে আসে। তন্মধ্যে, মৃৎশিল্পের উপযোগী এক ধরনের চুলা অন্যতম। ঐ যুগের অনেক ধরনের বিষয়ের মধ্যে বিমূর্ত মোটিফ ছিল যাতে মুসলমানদের ধর্মীয় বিধি-নিষেধের কথা উল্লেখ রয়েছে। পঞ্চদশ শতাব্দীতে জেন ফ্লোরিস হল্যান্ড থেকে নতুন ধরনের মৃৎশিল্পজাত পণ্য নিয়ে আসেন। তিনি একটি প্রতিষ্ঠান গড়েন যার মাধ্যমে শহরে মৃৎশিল্পের প্রবর্তন ঘটে।Natacha Seseña: Cacharrería popular. La alfarería de basto en España; 1997, Alianza Editorial. ; p. 238.  তালাভেরার সিরামিকস ঝর্ণা তৈরীতে ব্যবহার করা হয়েছে যা কিউবা ও ব্রাজিলে ব্যবহৃত হচ্ছে। ভবনের জন্য টাইলস তৈরী করা হয়েছে যা বর্তমানে নিউ অর্লিয়েন্স, টোকিও এবং প্যারিসে দেখা যায়। রাজকীয় প্রাসাদ ও বিশ্বের সকল যাদুঘরে এর মান সম্পর্কে তুলে ধরছে।  থাম্ব|১৭ শতকের আর্মোরিয়াল প্লেট তালাভেরা দে লা রেইনা মৃৎশিল্পে বিভিন্ন ধরন রয়েছে:  বারোক  রেনেসাঁ  পাখি সংগ্রহশালা  গৃহ সংগ্রহশালা  ধর্মীয় সংগ্রহশালা  শিকারের দৃশ্যমালা অন্যতম। 	 রুইজ দে লুনা এবং এমিলিও নাইভেইরোর ন্যায় শিল্পীরা শহরে কর্মশালার মাধ্যমে ঐতিহ্যবাহী মৃৎশিল্পকে তুলে ধরে রাখার চেষ্টা করছেন।   কারখানায় তৈরি ঐতিহাসিক আজুলেজোর কিছু উদাহরণ    ১৩৩৪ সালে সালামানকার ওল্ড ক্যাথেড্রালে তৈরি তালাভেরা দে লা রেইনা মৃৎপাত্রের একটি দুর্দান্ত সজ্জা।  ১৫১৫ সালে তৈরি গোল্ডেন চ্যাপেলের অজুলেজো এবং সালামানকার নিউ ক্যাথেড্রালের অন্যান্য সাইট।  পর্তুগালে ১৭ শতকে তৈরি ভিলা ভিকোসার ডুকাল প্রাসাদের বেশিরভাগ আজুলেজো।  স্পেনের গুয়াদালাজারার বহু বিলুপ্ত ভবনে আজুলেজোস।   তথ্যসূত্র    বহিঃসংযোগ    চিত্রমালা   বিষয়শ্রেণী:মৃৎশিল্প
পদ্মিনী বা পদ্মাবতী ছিলেন ১৩-১৪ শতকের কিংবদন্তি ভারতীয় রানী। ১৭ শতকের বেশ কয়েকটি গ্রন্থে তার উল্লেখ পাওয়া যায়, যার প্রাচীনতম সূত্র পদ্মাবত, ১৫৪০ খ্রিষ্টাব্দে মালিক মুহম্মদ জায়সী কর্তৃক লিখিত মহাকাব্য। মধ্যযুগের বাঙালি কবি আলাওল মহাকাব্যটিকে পদ্মাবতী নামে অনুবাদ করেছিলেন। এই মহাকাব্য হতে পদ্মাবতী সম্পর্কে জানা যায় যে, তিনি সিংহল রাজ্যের (শ্রীলঙ্কা) সুন্দরী রাজকন্যা ছিলেন। চিত্তৌর দূর্গের রাজপুত শাসক ছিলেন রতন সেন, যিনি হিরামন নামের একটি কথা বলা টিয়া পাখির কাছে তার রূপের কথা জানতে পারেন। এক রোমাঞ্চকর অভিযানের মাধ্যমে রতন সেন পদ্মাবতীকে জয় করে নেন, এবং বিয়ে করে চিত্তৌর নিয়ে আসেন। তৎকালিন দিল্লির সুলতান আলাউদ্দিন খিলজিও তার রূপের কথা শুনে তাকে দখল করার উদ্দেশ্যে চিত্তৌর আক্রমণ করেন। অবশেষে দুর্গ দখলে নেওয়া পর্যন্ত অবরোধের সময়কালে অনেক ঘটনা ঘটেছিলো। এই যুদ্ধে রতন সেন কুম্ভলনারের রাজা দেবপালের হাতে দ্বন্দ্বের কারণে নিহত হন, যিনি নিজেও পদ্মাবতীর রূপমুগ্ধ ছিলেন। আলাউদ্দিনের দুর্গ দখলের আগেই পদ্মাবতী এবং তার সঙ্গীরা জওহর (আত্মবলিদান) করেন নিজেদের সম্মান রক্ষার্থে। তার মৃত্যুর পর রাজপুত রাজা যুদ্ধরত অবস্থায় যুদ্ধক্ষেত্রেই মৃত্যুবরণ করেন।  বেশ কিছু কিংবদন্তি তাকে বর্ণনা করে এমন একজন হিন্দু রাজপুত রানী হিসেবে যে মুসলিম আগ্রাসনের হাত থেকে নিজের সম্মান রক্ষা করতে পেরেছিল। পরবর্তীতে সে একজন ঐতিহাসিক চরিত্র হিসেবে বিভিন্ন উপন্যাস, নাটক এবং টিভি সিরিয়ালে চিত্রিত হয়। কিন্তু ১৩০৩ সালে আলাউদ্দিন খিলজির চিত্তৌর আক্রমণ ঐতিহাসিক ঘটনা হলেও পদ্মিনী চরিত্রের কোনো ঐতিহাসিক প্রমাণ খুঁজে পাওয়া যায় না। বর্তমানের অধিকাংশ ইতিহাসবিদ তার বাস্তব অস্তিত্বের সম্ভাবনা নাকচ করে দেন।  জনপ্রিয় সংস্কৃতিতে  পদ্মাবত (২০১৮)  তথ্যসূত্র পাদটীকা  সূত্রনির্দেশ  গ্রন্থসূত্র                             বহিঃসংযোগ  বিষয়শ্রেণী:মেবাড়ের রাজশাসক বিষয়শ্রেণী:ভারতীয় কিংবদন্তি ব্যক্তি বিষয়শ্রেণী:ভারতীয় রাণী সঙ্গী বিষয়শ্রেণী:ভারতীয় নারী রাজপদ বিষয়শ্রেণী:রাজস্থানের ইতিহাস বিষয়শ্রেণী:রাজপুত শাসক বিষয়শ্রেণী:ভারতীয় রানী সহধর্মিণী বিষয়শ্রেণী:রাজপুত বিষয়শ্রেণী:১৪শ শতাব্দীর ভারতীয় নারী
লালু ভুলু ১৯৮৩ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। এতে প্রধান চরিত্রে অভিনয় করেছেন রাজ্জাক, শাবানা, গোলাম মুস্তাফা, আনোয়ার হোসেন, দিলারা ও দারাশিকো। চলচ্চিত্রটি ১৯৮৩ সালে দুইটি শাখায় জাতীয় চলচ্চিত্র পুরস্কার লাভ করে।   কাহিনী সংক্ষেপ    শ্রেষ্ঠাংশে   রাজ্জাক  শাবানা  গোলাম মুস্তাফা  আনোয়ার হোসেন  দিলারা  দারাশিকো  কায়েস  ওয়াহিদা  ফজলুর রহমান  মতি  মাস্টার শামীম  মাস্টার ফরহাদ  মাস্টার সোহেল  সঙ্গীত  লালু ভুলু চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন মাসুদ করিম। গানে এককভাবে কণ্ঠ দিয়েছেন খুরশিদ আলম।   গানের তালিকা   নং  গানের শিরোনাম  কণ্ঠশিল্পী  গানের দৈর্ঘ্য  ১  তোমরা যারা আজ আমাদের ভাবছ মানুষ কিনা  খুরশিদ আলম  ৩:১৯ ২  দোস্তি যদি চাও  খুরশিদ আলম  ৩:১৫   পুরস্কার  জাতীয় চলচ্চিত্র পুরস্কার  শ্রেষ্ঠ পরিচালক - কামাল আহমেদ  শ্রেষ্ঠ অভিনেতা - সোহেল   তথ্যসূত্র    বহিঃসংযোগ   বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:কামাল আহমেদ পরিচালিত চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
শোভনদেব চট্টোপাধ্যায় হলেন একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের সদস্য। ১৯৯৮ সালে তিনিই ছিলেন এই দলের প্রথম নির্বাচিত বিধায়ক। তিনি তৃণমূল কংগ্রেসের শ্রমিক সংগঠক আইএনটিটিইউসি-র প্রতিষ্ঠাতা সভাপতি।  ২০১১ থেকে ২০১৬ সাল পর্যন্ত পশ্চিমবঙ্গ বিধানসভায় প্রথম তৃণমূল কংগ্রেস সরকারের সরকারি মুখ্য সচেতকের দায়িত্ব পালন করেন শোভনদেব। ২০১৬ সালের ২৭ মে তিনি পশ্চিমবঙ্গ সরকারের বিদ্যুৎ ও অচিরাচরিত শক্তি মন্ত্রীর দায়িত্ব গ্রহণ করেন।  প্রথম জীবনে মুষ্টিযোদ্ধা শোভনদেব বিজ্ঞান ও আইনবিদ্যায় ডিগ্রিধারী এবং একজন প্রবীণ ট্রেড ইউনিয়ন নেতা। তিনি কলকাতা অটো রিকশা অপারেটার্স’ ইউনিয়নেরও সভাপতি।  শোভনদেব চট্টোপাধ্যায় ভারতীয় জাতীয় কংগ্রেস প্রার্থী হিসেবে ১৯৯১ ও ১৯৯৬ সালে বারুইপুর পশ্চিম বিধানসভা কেন্দ্র থেকে এবং সর্বভারতীয় তৃণমূল কংগ্রেস প্রার্থী হিসেবে ২০০১ ও ২০০৬ সালে রাসবিহারী বিধানসভা কেন্দ্র থেকে বিধায়ক নির্বাচিত হন। ২০১১ সালেও তিনি একই কেন্দ্র থেকে ৫০,০০০ ভোটে নির্বাচিত হন এবং তারপর ২০১৬ সালেও নির্বাচনে জয়লাভ করেন। বর্তমানে তিনি পশ্চিমবঙ্গ সরকারের বিদ্যুৎ ও অচিরাচরিত শক্তি বিভাগের মন্ত্রী। ২০২১ সালে মুখ্যমন্ত্রী মমতা বন্দ্যোপাধ্যায়কে উপনির্বাচনে প্রতিদ্বন্দ্বিতা করার সুযোগ করে দিতে তিনি ভবানীপুর বিধানসভা কেন্দ্রের বিধায়ক পদ থেকে ইস্তফা দেন। কিন্তু ২০২১ সালেই তিনি আবার খড়দহ বিধানসভা কেন্দ্র থেকে বিধানসভায় পুনর্নির্বাচিত হন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৪৪-এ জন্ম বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
thumb|কিউভিস্ট এন্ড গিজার্স কর্তৃক অঙ্কিত পাওয়ার প্ল্যান্টের টার্বাইনের ছবি।  ক্লাববোলে ক্র্যাফটভার্ক () হল উত্তর সুইডেনের উমিয়া শহরে অবস্থিত একটি শক্তি উৎপাদন কেন্দ্র। ১৮৯৯ সালে প্রতিষ্ঠিত এই কেন্দ্র ১৯৫৮ সাল পর্যন্ত বিদ্যুৎ সরবরাহ করেছে। ক্লাববোলে ক্র্যাফটভার্ক বর্তমানে উমে নদীর দক্ষিণ পাড়ের ক্লাববোলে গ্রামের নিচে অবস্থিত একটি জাদুঘর। উমিয়া থেকে প্রায় ৭ কিমি দূরে রয়েছে এটি।   ইতিহাস  ১৫০০ সালের দিকে ক্লাববোলেফোর্সেন-এ একটি পানিকল ছিল যা ময়দা তৈরি ও করাতকে ধার দেবার জন্য ব্যবহৃত হত।Ahnlund p. 136. উমিয়ার কেন্দ্রে একটি বাষ্পীয় শক্তিকেন্দ্র ছিল কিন্তু ১৮৯২ সালে একে স্থানান্তরিত করা হয় এবং উমিয়া শহর ১৮৯৭ সালে এখানে একটি জলবিদ্যুত প্রকল্প তৈরির কথা ভাবেন। আর্বোগার প্রকৌশল প্রতিষ্ঠান কিউভিস্ট এন্ড গিজার্স এর উপঠিকা করেন। কিউভিস্ট এন্ড গিজার্স নকশা, প্রকৌশলীর কাজ করেন এবং ৪০০ কিলোওয়াটের দুইটি অংশে প্রতিষ্ঠানকে বিভক্ত করার কথা ভাবেন। এর সাথে আরও দুটো অংশের জন্য স্থান থাকবে।  অর্থনৈতিক কারণে এবং কুংসাদ্রা (পানিপথ বন্ধের বিরোধমূলক পুরাতন আইন) এর কারণে ঝর্ণার পুরো স্থান ক্ষতিগ্রস্ত হয়নি।Brunnstrom & Spade, p. 26 এর পরিবর্তে একটি নির্দেশক (ডাইভার্টার) নির্মাণ করা হয় যা শক্তিকেন্দ্রে দিকে একটি পানির উৎস তৈরি করেন।Brunnström & Spade, p. 26 ৬ই ডিসেম্বর, ১৮৯৯ সালে শক্তিকেন্দ্রটি প্রথমবারের মত উমিয়াতে শক্তি সরবরাহ করে। এর কয়েক সপ্তাহ পরে স্ল্যাশজনিত কারণে একটি পুনঃসঙ্গঠনশীল সমস্যার সৃষ্টি হয়। এর কারণ ছিল কেন্দ্রটি ঝর্ণার নিচের দিকে ছিল, নরফোরস ও ক্লাববোলের মাঝখানে যেখানে পানি ঠান্ডা হয়ে শীতল হয়ে যায়।  নদী প্রতি সেকেন্ডে ৪৩০ কিউবিক মিটার পানি ছাড়লেও এই কেন্দ্র কেবল প্রতি সেকেন্ডে ১০ কিউবিক মিটার পানিই ব্যবহার করতে পারত।Brunnström & Spade, p. 24 এ কারণে ঝর্ণার পানির উৎস থেকে আরও অধিক সুবিধা পাবার উদ্দেশ্যে ১৯০৪ সালে ২০০ কিলোওয়াট ক্ষমতাসম্পন্ন তৃতীয় কেন্দ্র নির্মিত হয়। অ্যাক্সেল রুডলফ বার্গম্যান এরপরে ইট ও কনক্রিট দিয়ে একটি নতুন কেন্দ্র নির্মাণ করেন যা আগের কেন্দ্রের পরপরই অবস্থিত ছিল। ২৮শে মে, ১৯১০ সালে নতুন কেন্দ্রটির কাজও শেষ হয় এবং ১৯১৪ সালে একটি ছোট সম্প্রসারণও নির্মিত হয়। এরমধ্যে উমিয়া পৌরসভা রাষ্ট্রীয় মালিকানাধীন কোম্পানি ভ্যাটেনফলকে নরফোর্সেনে একটি কেন্দ্র নির্মাণ করতে বলেন। তবে দ্বিতীয় বিশ্বযুদ্ধ চলাকালীন ও তার পরে এই প্রকল্পের জন্য কোনরূপ অর্থ অবশিষ্ট ছিল না এবং তাই ১৯৩১ সালে পুনরায় ক্লাববোলে সম্প্রসারিত হয়। শেষ পর্যন্ত ১৯৫৮ সালে নরফোর্সেনে রাষ্ট্রীয় মালিকানাধীন কোম্পানি স্টোরনরফোরস শক্তিকেন্দ্র উদ্বোধিত হয়।Lantz, p. 43 এই কেন্দ্রে নতুন প্রযুক্তির ফলে ধীরে ধীরে ক্লাববোলে কেন্দ্রটি ধ্বংসপ্রাপ্ত হয়। পুরাতন যন্ত্রপাতি সহ অন্যান্য বস্তু এখন একটি বিদ্যুৎ কেন্দ্র জাদুঘর হিসেবে এখানে রয়েছে। এটি উমিয়া শক্তিকেন্দ্রর অংশ হিসেবে কাজ করে।Ahnlund, pp. 196-203   তথ্যসূত্র    সাহিত্য      বিষয়শ্রেণী:সুইডেনের হাইড্রোইলেকট্রিক শক্তি উৎপাদন কেন্দ্র বিষয়শ্রেণী:উমিয়া
সাদামাটি (ইংরেজি White clay) বা কাওলিন এক ধরনের খনিজ এঁটেল মাটি বা কাদামাটি। এটিকে চীনামাটি প্রস্তুতিতে ব্যবহার করা হয়। সাদামাটি বা কাওলিনের মূল রাসায়নিক উপাদানের বৈজ্ঞানিক নাম হল কাওলিনাইট, যেটি একধরনের স্তরীভূত অ্যালুমিনিয়াম সিলিকেট হাইড্রক্সাইড (Al2Si2O5(OH)4।   কাওলিন নামটি চীনা নাম কাওলিং () থেকে এসেছে। কাওলিং দক্ষিণ-পূর্ব চীনের চিয়াংশি প্রদেশে অবস্থিত একটি গ্রামের নাম।  কাওলিন বা সাদামাটি নরম, সাধারণত সাদা রঙের হয়। বাণিজ্যিকভাবে উৎপাদিত কাওলিন বা সাদামাটি গুঁড়া, অর্ধ-শুষ্ক সরু দড়ি (নুডল) কিংবা তরল মিশ্রণরূপে সরবরাহ করা হয়।  তথ্যসূত্র  বিষয়শ্রেণী:অ্যালুমিনিয়াম খনিজ বিষয়শ্রেণী:কাদামাটি খনিজ গোষ্ঠী বিষয়শ্রেণী:শিল্প খনিজ বিষয়শ্রেণী:ঔষধি কাদামাটি
নতুন যুগের বাংলা সাহিত্য পশ্চিমবঙ্গের পরীক্ষামূলক সাহিত্যের দৃশ্যে একটি অনন্য ধারার নতুন সাহিত্যকর্মের প্রস্ফুটিত হওয়ার পর্যায়টিকে (২১ শতকের প্রথম দশক থেকে শুরু) বিবেচনা করা যেতে পারে। এই সময়ের মধ্যে এই ধরনের সাহিত্যকর্মের সূচনা "ক্ষুদ্র ম্যাগাজিন বিস্ফোরণ" এর উপর ভিত্তি করে হয়েছে।Literary magazines in India  নতুন যুগের বাংলা সাহিত্যের হাংরি প্রজন্ম আন্দোলন, কৌরব অর্চনা, নতুন কবিতা-র মতো পূর্বের আন্দোলনের সাথে এর জাত্যংশ রয়েছে। এই আন্দোলনগুলোর যেকোনো একটির দ্বারা সরাসরি প্রভাবিত না হলেও, নতুন যুগের বাংলা সাহিত্য তাদের সকলের দ্বারা সম্মিলিতভাবে প্রভাবিত হয়েছে।  তথ্যসূত্র  বিষয়শ্রেণী:বাঙালি সংস্কৃতি বিষয়শ্রেণী:পশ্চিমবঙ্গের ইতিহাস বিষয়শ্রেণী:বাংলা ভাষার ইতিহাস বিষয়শ্রেণী:বাংলা সাহিত্য
পদমদি নবাব এস্টেট বাংলার একটি জমিদারী এস্টেট যেটি বর্তমান বাংলাদেশে বাংলাদেশের রাজবাড়ী জেলায় অবস্থিত।   ইতিহাস    উৎপত্তি  ১৬০৭ সালে মুঘল সম্রাট জাহাঙ্গীরের ইসলামি ধর্মগুরু এবং ইরাকি অভিবাসী সৈয়দ শাহ পাহলোয়ান, যার পরিবার প্রাথমিক কালের মুসলিম প্রচারক এবং ধর্মপ্রচারকদের সমন্বয়ে গঠিত হয়েছিল, তার এক আদেশে এই জায়গির প্রতিষ্ঠিত হয়েছিল। পরিবারটি ইসলামি নবী মুহাম্মদের বংশধর বলে দাবি করেছে যার জন্য তারা "সৈয়দ" উপাধি ব্যবহার করেছিল।   ইম্পেরিয়াল সার্ভিস  মোগল সম্রাট শাহজাহান মোগল আর্টিলারি কমান্ড করার জন্য এই পরিবারকে 'মীর' উপাধি দিয়েছিলেন। পরে পরিবারের সদস্যরা ব্রিটিশ ভারতীয় সেনা, পাকিস্তান সেনাবাহিনী এবং বেঙ্গল আর্মির আর্টিলারি কর্পসেও দায়িত্ব পালন করেছিলেন। একাত্তরে, এস্টেটের সদস্যরা সক্রিয়ভাবে বাংলাদেশের জন্য বাংলাদেশের মুক্তিযুদ্ধে অংশ নিয়েছিল।   পরিবার  পরিবারটি বাংলাদেশের টাঙ্গাইল শহরে অবস্থিত এস্টেট অফ দেলদুয়ারের সদস্যদের সাথে বৈবাহিক সম্পর্ক স্থাপন করে। পদমদি এস্টেটটি বর্তমান বাংলাদেশের পদ্মা (গঙ্গা) নদীর পাশে অবস্থিত। এই পরিবারের উল্লেখযোগ্য কিছু ব্যক্তির বিবরণ নিচে দেওয়া হল।   সৈয়দ মীর আলী আহম্মেদ: বালিয়াকান্দি উপজেলার পদমদী গ্রামের মীর আলী আহম্মেদ জন্ম গ্রহন করেন। তিনি পদমদী সৈয়দ বংশের প্রথম সরকারী চাকুরীজীবি। তিনি ২২ থানার দারোগা ছিল।    সৈয়দ মীর আলী আশরাফ খান বাহাদুর: তিনি ডেপুটি কালেক্টর ছিলেন। ঢাকার মানওয়ার চর ক্রয় করে জমিদারী লাভ করেন। কোম্পানী বাহাদুর হতে তিনি খান বাহাদুর খেতাব অর্জন করেন। মীর আলী আশরাফ খান বাহাদুর তার জমিদরী ১৫৭ নং কালেক্টরী তৌজির ১৪ আনা অংশ জন কল্যানে ওয়াকফ করে দেন।    নবাব সৈয়দ মীর মোহম্মদ আলী: তিনি ১৮৩০ সাল থেকে ১৯০৫ সাল পর্যন্ত ডাকসাইটে নবাব ছিলেন। তিনি কুষ্টিয়াতে ১৮৩৫ সালে নওয়াব হাই স্কুল প্রতিষ্ঠা করেন। এটিই বাংলাদেশের প্রথম এবং উপমহাদেশের দ্বিতীয় হাই স্কুল। ১৮৪০ সালে তিনি নিজ গ্রাম পদমদীতে একটি ইংলিশ বাংলা স্কুল প্রতিষ্ঠা করেন। এটাই বৃহত্তর ফরিদপুর জেলার প্রথম স্কুল। বিষাদ সিন্ধু খ্যাত মীর মশাররফ হোসেন উক্ত স্কুলের ছাত্র ছিলেন। ১৮৭৭ সালে গঠিত ন্যাশনাল মহামেডান এসোসিয়েশনের প্রতিষ্ঠাতাদের মধ্যে তিনি অন্যতম ছিলেন।    মীর মোশাররফ হোসেন: একাধারে ঔপন্যাসিক, নাট্যকার, প্রাবন্ধিক। তাঁর দাদা মীর ইব্রাহীমের পৈত্রিক নিবাস রাজবাড়ী জেলার বালিয়াকান্দি উপজেলার নবাবপুর ইউনিয়নের পদমদী গ্রামে। কলকাতার সংবাদ প্রভাকর ও কুমারখালীর গ্রামবার্তা প্রকাশিকা পত্রিকার মফস্বল সাংবাদিকের দায়িত্ব পালন করেন। তার উল্লেখযোগ্য গ্রন্থ হলো জমিদার দর্পণ, বিষাদ সিন্ধু, গাজী মিয়াঁর বস্তানী, প্রেম পারিজাত ইত্যাদি। শেষ জীবন তিনি পদমদীতে কাটান। ১৯১১ সালে তার মৃত্যুর পর পদমদীতেই তাকে সমাধিস্থ করা হয়।   বিলোপ  ১৯৫৪ সালে তৎকালীন পাকিস্তান সরকার ভূমিহীন দরিদ্রদের মধ্যে সম্পত্তি সমানভাবে বিতরণ করার আদেশের মাধ্যমে ১৯৫৪ সালে সকল জমি দখল করে নেয়। এস্টেটটি দুই থানায় (বাংলাদেশের ক্ষুদ্রতম প্রশাসনিক ইউনিট) ভাগ করা হয়েছিল, যা বর্তমানে রাজবাড়ি জেলার অন্তর্গত বালিয়াকান্দি এবং পাংশা। পরিবার এখনও বেশিরভাগ জমির অধিকারী।  লেফটেন্যান্ট কর্নেল সৈয়দ মীর আলী ইমাম আল মামুন পরিবারের বর্তমান প্রধান।   তথ্যসূত্র   বিষয়শ্রেণী:বাংলাদেশের ইতিহাস বিষয়শ্রেণী:বাঙালি জমিদার
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://www.wwe.com/shows/summerslam/history/2004/results/ এটি সামারস্ল্যাম কালানুক্রমিকের অধীনে প্রচারিত সপ্তদশ অনুষ্ঠান ছিল। এই অনুষ্ঠানটি ২০০৪ সালের ১৫ই আগস্ট তারিখে মার্কিন যুক্তরাষ্ট্রের অন্টারিওয়ের টরন্টোর এয়ার কানাডা সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে র‍্যান্ডি অরটন ডাব্লিউডাব্লিউই ওয়ার্ল্ড হেভিয়েট চ্যাম্পিয়নশিপ ম্যাচে ক্রিস বেনোয়াকে পরাজিত করেছে। অন্যান্য শীর্ষস্থানীয় ম্যাচে, জন "ব্র্যাডশো" লেফিল্ড ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে দি আন্ডারটেকারকে এবং একক ম্যাচে ট্রিপল এইচ ইউজিনকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০০৪ সালের এই অনুষ্ঠানটি সামারস্ল্যাম কালানুক্রমিকের সপ্তদশ অনুষ্ঠান ছিল, যা ১৫ই আগস্ট তারিখে মার্কিন যুক্তরাষ্ট্রের অন্টারিওয়ের টরন্টোর এয়ার কানাডা সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৪ সামারস্ল্যাম বিষয়শ্রেণী:আগস্ট ২০০৪-এ মার্কিন যুক্তরাষ্ট্রে ঘটনা বিষয়শ্রেণী:২০০৪-এ অন্টারিও বিষয়শ্রেণী:অন্টারিওতে ঘটনা বিষয়শ্রেণী:টরন্টোতে পেশাদার কুস্তি
রোহতক () ভারতের হরিয়ানা রাজ্যের রোহতক জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৪ মিটার (৭০২ ফুট)। শহরটি রাজ্যযের রাজধানী চণ্ডীগড় এর থেকে ২৫০ কিলোমিটার (১৬০ মা) দক্ষিণে এবং ভারতের রাজধানী, নতুন দিল্লি থেকে ৭০ কি মিঃ (৪৩ মা) উত্তর পূর্বে অবস্থিত।   জনসংখ্যার উপাত্ত  ভারতের ২০১১ সালের আদমশুমারি অনুসারে রোহতক শহরের জনসংখ্যা হল ৩৭৪,২৯৪ জন (পুরুষ ১৯৮,২৩৭ এবং নারী ১৭৬,০৫৫)  এখানে সাক্ষরতার হার ৮৫.৭০%। সারা ভারতের সাক্ষরতার হার ৫৯.৫%, তার চাইতে রোহতক এর সাক্ষরতার হার বেশি।  এই শহরের জনসংখ্যার ১১.২৯% হল ৬ বছর বা তার কম বয়সী।  পরিবহণ রেলপথ রোহতাক জাংকশন এই শহরের প্রধান স্টেশন।   তথ্যসূত্র   বিষয়শ্রেণী:হরিয়ানার শহর ও নগর বিষয়শ্রেণী:ভারতের স্মার্ট সিটি
This is a template to generate links to the Google Play marketplace (formerly the Android Marketplace).   ব্যবহার  1. Go to the app's Google Play Page. 2. Copy only the words after the id parameter in the URL query string. Ignore the parameters after the id parameter as well as the fragment or named anchor. 3. The page URL should look like https://play.google.com/store/apps/details?id=XXX.XXXXXX.XXXXX&feature=nav_result#?t=1234567, where "XXX.XXXXXX.XXXXX" indicates the id parameter. 4. Add to the external links section the text:{{Google Play|XXX.XXXXXX.XXXXX|Name}}where "XXX.XXXXXX.XXXXX" is the id you've copied, and "Name" is the name of the Android application.   উদাহরণ  Search the Google Play marketplace at play.google.com for "Facebook" and click on the Facebook app. You'll get to this page: https://play.google.com/store/apps/details?id=com.facebook.katana&feature=nav_result#?t=1234567 Copy "com.facebook.katana" and then add this number as parameter to the Google Play template: {{Google Play|com.facebook.katana}} The result on the page Facebook is: .  Typically this is a list item in the external links section (even if there is only one link), so you should add "*" in front.   আরও দেখুন   বিষয়শ্রেণী:সফটওয়্যার বহিঃসংযোগ টেমপ্লেট বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:গুগল সফটওয়্যার